
Η Επιτροπή (Eurostat) συλλέγει στατιστικές σχετικά με τις εκφορτώσεις αλιευτικών προϊόντων βάσει του κανονισμού (ΕΚ) αριθ. 1921/2006 (στο εξής: κανονισμός)[footnoteRef:1]. Σύμφωνα με το άρθρο 2 του κανονισμού, αλιευτικά προϊόντα θεωρούνται ότι εκφορτώνονται στην επικράτεια των κρατών μελών εάν εκφορτώνονται από αλιευτικά σκάφη της ΕΕ και της Ευρωπαϊκής Ζώνης Ελεύθερων Συναλλαγών (ΕΖΕΣ) ή εάν εκφορτώνονται σε έδαφος εκτός ΕΕ από σκάφη κρατών μελών και, στη συνέχεια, εισάγονται στην ΕΕ[footnoteRef:2]. Το άρθρο 10 του κανονισμού ορίζει ότι, κάθε 3 έτη, η Επιτροπή υποβάλλει έκθεση στο Ευρωπαϊκό Κοινοβούλιο και στο Συμβούλιο στην οποία αξιολογεί, ιδίως, την ποιότητα και τη χρησιμότητα των στατιστικών που συλλέγει. Η έκθεση πρέπει επίσης να αναλύει τη σχέση κόστους-αποτελεσματικότητας του συστήματος συλλογής και επεξεργασίας στατιστικών στοιχείων για τις εκφορτώσεις και να επισημαίνει τις βέλτιστες πρακτικές για τη μείωση του φόρτου εργασίας σε εθνικό επίπεδο και τη βελτίωση της χρησιμότητας και της ποιότητας των στατιστικών στοιχείων. [1:  	Κανονισμός (ΕΚ) αριθ. 1921/2006 του Ευρωπαϊκού Κοινοβουλίου και του Συμβουλίου, της 18ης Δεκεμβρίου 2006, σχετικά με την υποβολή στατιστικών στοιχείων για τις εκφορτώσεις αλιευτικών προϊόντων στα κράτη μέλη και την κατάργηση του κανονισμού (ΕΟΚ) αριθ. 1382/91 του Συμβουλίου (ΕΕ L 403 της 30.12.2006, σ. 1).
]  [2:  	Αυτό σημαίνει ότι οι εν λόγω στατιστικές δεν είναι συγκρίσιμες με τα δεδομένα εκφόρτωσης που συλλέγονται στο πλαίσιο του κανονισμού (ΕΚ) αριθ. 1224/2009 του Συμβουλίου, όπου τα δεδομένα συλλέγονται ανά χώρα σημαίας του σκάφους.
] 

Ο κανονισμός εφαρμόζεται στα κράτη μέλη της ΕΕ, καθώς και στη Νορβηγία και την Ισλανδία. Ωστόσο, όσον αφορά τις εκφορτώσεις θαλάσσιων αλιευμάτων, οι περίκλειστες χώρες απαλλάσσονται από την υποχρέωση υποβολής στοιχείων (5 κράτη μέλη: Τσεχία, Λουξεμβούργο, Ουγγαρία, Αυστρία και Σλοβακία).
Η παρούσα έκθεση βασίζεται i) στις εκθέσεις ποιότητας σχετικά με τις εκφορτώσεις που υποβλήθηκαν από τα κράτη μέλη προς την Eurostat για το έτος αναφοράς 2019, ii) σε ανάλυση της συμμόρφωσης και iii) σε στοιχεία κόστους που συλλέγονται από την Eurostat.
Η Επιτροπή ενέκρινε τις προηγούμενες εκθέσεις αξιολόγησης σχετικά με τις στατιστικές για τις εκφορτώσεις που υποβλήθηκαν δυνάμει του εν λόγω κανονισμού τον Νοέμβριο του 2010[footnoteRef:3], τον Απρίλιο του 2014[footnoteRef:4], τον Μάιο του 2016[footnoteRef:5] και τον Φεβρουάριο του 2019[footnoteRef:6]. [3:  	Έκθεση της Επιτροπής προς το Ευρωπαϊκό Κοινοβούλιο και το Συμβούλιο για την εφαρμογή του κανονισμού (ΕΚ) αριθ. 1921/2006 σχετικά με την υποβολή στατιστικών στοιχείων για τις εκφορτώσεις αλιευτικών προϊόντων στα κράτη μέλη· COM(2010) 675 τελικό.
]  [4:  	Έκθεση της Επιτροπής προς το Ευρωπαϊκό Κοινοβούλιο και το Συμβούλιο για την εφαρμογή του κανονισμού (ΕΚ) αριθ. 1921/2006 σχετικά με την υποβολή στατιστικών στοιχείων για τις εκφορτώσεις αλιευτικών προϊόντων στα κράτη μέλη· COM(2014) 240 final.
]  [5:  	Έκθεση της Επιτροπής προς το Ευρωπαϊκό Κοινοβούλιο και το Συμβούλιο για την εφαρμογή του κανονισμού (ΕΚ) αριθ. 1921/2006 σχετικά με την υποβολή στατιστικών στοιχείων για τις εκφορτώσεις αλιευτικών προϊόντων στα κράτη μέλη· COM(2016) 239 final.
]  [6:  	Έκθεση της Επιτροπής προς το Ευρωπαϊκό Κοινοβούλιο και το Συμβούλιο για την εφαρμογή του κανονισμού (ΕΚ) αριθ. 1921/2006 σχετικά με την υποβολή στατιστικών στοιχείων για τις εκφορτώσεις αλιευτικών προϊόντων στα κράτη μέλη· COM(2019) 47 final.] 

Οι ευρωπαϊκές αλιευτικές στατιστικές περιλαμβάνουν επίσης λεπτομερείς στατιστικές σχετικά με τα αλιεύματα, τον στόλο και την υδατοκαλλιέργεια, επιπλέον εκείνων για τις εκφορτώσεις. Άλλες υπηρεσίες της Επιτροπής, κυρίως η Γενική Διεύθυνση Θαλάσσιας Πολιτικής και Αλιείας (ΓΔ MARE), συλλέγουν επίσης μεγάλο όγκο δεδομένων στο πλαίσιο του κανονισμού (ΕΚ) αριθ. 1224/2009 του Συμβουλίου[footnoteRef:7] και του κανονισμού (ΕΕ) 2017/1004[footnoteRef:8] για τη διαχείριση της κοινής αλιευτικής πολιτικής. Τα στατιστικά στοιχεία που συλλέγονται από την Eurostat και τα δεδομένα που συλλέγονται από τη ΓΔ MARE αλληλεπικαλύπτονται εν μέρει. Η παρούσα έκθεση καλύπτει μόνο στατιστικά στοιχεία σχετικά με τις συνολικές ποσότητες και τις μοναδιαίες αξίες των αλιευτικών προϊόντων που εκφορτώθηκαν το 2019 στην επικράτεια των κρατών μελών, όπως συλλέχθηκαν από τη Eurostat.  [7: 
Κανονισμός (ΕΚ) αριθ. 1224/2009 του Συμβουλίου, της 20ής Νοεμβρίου 2009, περί θεσπίσεως κοινοτικού συστήματος ελέγχου της τήρησης των κανόνων της κοινής αλιευτικής πολιτικής, τροποποιήσεως των κανονισμών (ΕΚ) αριθ. 847/96, (ΕΚ) αριθ. 2371/2002, (ΕΚ) αριθ. 811/2004, (ΕΚ) αριθ. 768/2005, (ΕΚ) αριθ. 2115/2005, (ΕΚ) αριθ. 2166/2005, (ΕΚ) αριθ. 388/2006, (ΕΚ) αριθ. 509/2007, (ΕΚ) αριθ. 676/2007, (ΕΚ) αριθ. 1098/2007, (ΕΚ) αριθ. 1300/2008, (ΕΚ) αριθ. 1342/2008 και καταργήσεως των κανονισμών (ΕΟΚ) αριθ. 2847/93, (ΕΚ) αριθ. 1627/94 και (ΕΚ) αριθ. 1966/2006 (ΕΕ L 343 της 22.12.2009, σ. 1).
]  [8:   Κανονισμός (ΕΕ) 2017/1004 του Ευρωπαϊκού Κοινοβουλίου και του Συμβουλίου, της 17ης Μαΐου 2017, σχετικά με τη θέσπιση ενωσιακού πλαισίου για τη συλλογή, διαχείριση και χρήση δεδομένων στον τομέα της αλιείας και τη στήριξη όσον αφορά τις επιστημονικές γνωμοδοτήσεις για την κοινή αλιευτική πολιτική και για την κατάργηση του κανονισμού (ΕΚ) αριθ. 199/2008 του Συμβουλίου (ΕΕ L 157 της 20.6.2017, σ. 1).
] 

Το 2018 η Eurostat δρομολόγησε το σχέδιο «Εκσυγχρονισμός και απλοποίηση των ευρωπαϊκών στατιστικών για την αλιεία». Το εν λόγω σχέδιο περιλαμβάνει αξιολόγηση των σημερινών στατιστικών στοιχείων για την υδατοκαλλιέργεια, τα αλιεύματα και τις εκφορτώσεις, καθώς και εκτίμηση επιπτώσεων των μελλοντικών επιλογών πολιτικής και της πιθανής μελλοντικής νομοθεσίας. Η αξιολόγηση, η οποία κάλυψε επίσης την εφαρμογή του κανονισμού, ολοκληρώθηκε το 2019. Η εκτίμηση επιπτώσεων δρομολογήθηκε το 2020 και βρισκόταν στο στάδιο της οριστικοποίησης κατά τον χρόνο σύνταξης της παρούσας έκθεσης.
[bookmark: _Toc39845162]
2	ΒΑΣΙΚΆ ΠΟΡΊΣΜΑΤΑ
[bookmark: _Toc39845163]2.1	Εμπρόθεσμη υποβολή και πληρότητα
[bookmark: _Toc39845164]2.1.1	Εμπρόθεσμη υποβολή
Η τήρηση των προθεσμιών για τη υποβολή των στοιχείων έχει βελτιωθεί τα τελευταία έτη και τα περισσότερα κράτη μέλη διαβιβάζουν τα στοιχεία εμπρόθεσμα. Για το έτος αναφοράς 2019 τα στοιχεία που διαβιβάστηκαν από το ένα τρίτο των κρατών μελών που υπέβαλαν εκθέσεις χρειάζονταν ορισμένες διορθώσεις. Οι διορθώσεις αυτές παρασχέθηκαν εντός αποδεκτού χρονικού διαστήματος στις περισσότερες περιπτώσεις.
Η Επιτροπή (Eurostat) δημοσιεύει τα στοιχεία αμέσως μετά την επικύρωσή τους. Εάν είναι αναγκαίο, τα στοιχεία μπορούν να αναθεωρούνται ανά πάσα στιγμή. 
[bookmark: _Toc39845165]2.1.2	Πληρότητα
Η πληρότητα των στοιχείων έχει επίσης βελτιωθεί χάρη στα μέτρα που έλαβαν τα κράτη μέλη για να επεκτείνουν σημαντικά την κάλυψη της έρευνάς τους για τους τύπους σκαφών, τα αλλοδαπά σκάφη και τα είδη ψαριών. 

[bookmark: _Toc39845166]2.2	Συνοχή
[bookmark: _Toc39845167]2.2.1	Ποιότητα και ακρίβεια
Η Eurostat συλλέγει εκθέσεις ποιότητας σχετικά με τις στατιστικές εκφορτώσεων κάθε 3 έτη. Στις εν λόγω εκθέσεις περιγράφονται οι μέθοδοι και οι ποιοτικές πτυχές της συλλογής στοιχείων βάσει αυτοαξιολογήσεων των χωρών. Η Eurostat χρησιμοποίησε τις εθνικές εκθέσεις ποιότητας για τη σύνταξη έκθεσης ποιότητας σε επίπεδο ΕΕ[footnoteRef:9].  [9:  	https://ec.europa.eu/eurostat/cache/metadata/EN/fish_ld_esqrs.htm (διαθέσιμο μόνο στα αγγλικά).
] 

Η ποιότητα των στοιχείων ήταν γενικά ικανοποιητική και τα περισσότερα κράτη μέλη θεώρησαν ότι το ποσοστό μη απάντησης και η ελλιπής κάλυψη ήταν σε πολύ χαμηλά επίπεδα. Ένας πολύ περιορισμένος αριθμός κρατών μελών ανέφεραν σφάλματα μέτρησης ή δειγματοληψίας, ενώ ενδεχόμενη εσφαλμένη ταξινόμηση θεωρήθηκε ότι δεν είχε αντίκτυπο στην ποιότητα των στοιχείων. Το 35 % των χωρών ανέφεραν ότι η συνολική ποιότητα των στατιστικών για τις εκφορτώσεις έχει βελτιωθεί από την τελευταία έκθεση ποιότητας πριν από 3 χρόνια.
Περισσότερες από τις μισές χώρες διαθέτουν σύστημα διαχείρισης της ποιότητας. Οι περισσότερες βελτιώσεις στόχευαν στην έγκαιρη υποβολή, την ακρίβεια και την αξιοπιστία. 
[bookmark: _Toc39845168]2.2.2	Συγκρισιμότητα
Τον Οκτώβριο του 2019 η Eurostat δημοσίευσε εγχειρίδιο σχετικά με τα στατιστικά στοιχεία για τα αλιεύματα και τις εκφορτώσεις[footnoteRef:10], το οποίο βελτίωσε περαιτέρω την ομοιογένεια και, κατ’ επέκταση, τη συγκρισιμότητα των στατιστικών στοιχείων μεταξύ των χωρών. Η διάρκεια των χρονοσειρών —διαχρονική συγκρισιμότητα— ποικίλλει μεταξύ των χωρών. Ωστόσο, για την περίοδο που καλύπτεται από την παρούσα έκθεση αξιολόγησης, τα στοιχεία είναι διαχρονικά συγκρίσιμα.  [10:  	https://ec.europa.eu/eurostat/cache/metadata/Annexes/fish_ld_esms_an3.pdf (διαθέσιμο μόνο στα αγγλικά).
] 

[bookmark: _Toc39845169]2.3	Συνάφεια
Τα στατιστικά στοιχεία που συλλέγονται βάσει του κανονισμού είναι απαραίτητα για την εμπεριστατωμένη και τεκμηριωμένη χάραξη πολιτικής τόσο σε εθνικό όσο και σε ενωσιακό επίπεδο. Τα στοιχεία σχετικά με τα επίπεδα παραγωγής και τις τάσεις είναι σημαντικά για την ανάλυση της ανάπτυξης του τομέα της αλιείας στο πλαίσιο της κοινής αλιευτικής πολιτικής και παρέχουν στους υπεύθυνους χάραξης πολιτικής και στον κλάδο στέρεα θεμέλια για την οικοδόμηση του μέλλοντος του τομέα.
Οι στατιστικές για τις εκφορτώσεις χρησιμοποιούνται ευρέως από διάφορους χρήστες. Τα στατιστικά στοιχεία αποτελούν σημαντική πηγή για τις δημοσιεύσεις και τις υπηρεσίες άλλων οργανισμών. Το ευρωπαϊκό παρατηρητήριο της αγοράς για προϊόντα αλιείας και υδατοκαλλιέργειας χρησιμοποιεί τα ευρωπαϊκά στατιστικά στοιχεία για τις εκφορτώσεις για να καταρτίζει τις διαρθρωτικές αναλύσεις του ευρωπαϊκού κλάδου αλιείας. Οι στατιστικές για τις εκφορτώσεις αποτελούν τη βάση για άλλες συλλογές στοιχείων[footnoteRef:11]. [11: 	Εκτελεστική απόφαση (ΕΕ) 2019/909 της Επιτροπής, της 18ης Φεβρουαρίου 2019, για την κατάρτιση του καταλόγου των υποχρεωτικών επιστημονικών ερευνών και κατώτατων ορίων για τους σκοπούς του πολυετούς προγράμματος της Ένωσης για τη συλλογή και διαχείριση δεδομένων στους τομείς της αλιείας και της υδατοκαλλιέργειας (ΕΕ L 145 της 4.6.2019, σ. 21).] 

Οι στατιστικές για τους όγκους και τις τιμές των αλιευτικών προϊόντων που εκφορτώνονται στο έδαφος της ΕΕ συμβάλλουν στις δεσμεύσεις της Επιτροπής σχετικά με την ενημέρωση για την αγορά. Τα στοιχεία είναι απαραίτητα για την παρακολούθηση και την ανάλυση των αγορών αλιευτικών προϊόντων της ΕΕ κατά μήκος της αλυσίδας εφοδιασμού.
Τα εν λόγω στατιστικά στοιχεία θα μπορούσαν επίσης να αφορούν την υποχρέωση εκφόρτωσης, όπως ορίζεται στο άρθρο 15 παράγραφος 1 του κανονισμού (ΕΕ) αριθ. 1380/2013[footnoteRef:12], σύμφωνα με την οποία όλα τα αποθέματα για τα οποία υπάρχουν όρια αλιευμάτων πρέπει να εκφορτώνονται και να καταλογίζονται στη σχετική ποσόστωση. [12: 	Κανονισμός (ΕΕ) αριθ. 1380/2013 του Ευρωπαϊκού Κοινοβουλίου και του Συμβουλίου, της 11ης Δεκεμβρίου 2013, σχετικά με την κοινή αλιευτική πολιτική, την τροποποίηση των κανονισμών του Συμβουλίου (ΕΚ) αριθ. 1954/2003 και (ΕΚ) αριθ. 1224/2009 και την κατάργηση των κανονισμών του Συμβουλίου (ΕΚ) αριθ. 2371/2002 και (ΕΚ) αριθ. 639/2004 και της απόφασης 2004/585/ΕΚ του Συμβουλίου (ΕΕ L 354 της 28.12.2013, σ. 22).
] 

Τα κράτη μέλη δήλωσαν ότι όλες οι ανάγκες των χρηστών ικανοποιήθηκαν πλήρως σε εθνικό επίπεδο. 
2.4. Προσβασιμότητα
2.4.1 Επιγραμμική βάση δεδομένων
Οι στατιστικές σχετικά με τις εκφορτώσεις αλιευτικών προϊόντων είναι διαθέσιμες στη δημόσια βάση δεδομένων της Επιτροπής (Eurostat)[footnoteRef:13] σε λεπτομερείς πίνακες ανά χώρα, καθώς και σε έναν συνοπτικό συγκεντρωτικό πίνακα, που προβάλλει ενωσιακά και εθνικά στοιχεία σε πιο συγκεντρωτικό επίπεδο. [13:  	http://ec.europa.eu/eurostat/data/database (διαθέσιμη μόνο στα αγγλικά, γαλλικά και γερμανικά).
] 

Τα μισά από τα κράτη μέλη που υποβάλλουν εκθέσεις δημοσιεύουν επίσης τα στοιχεία σε εθνικό επίπεδο σε επιγραμμικές βάσεις δεδομένων στις οποίες οι χρήστες μπορούν να έχουν πρόσβαση.
[bookmark: _Toc39845173]2.4.2	Δημοσιεύσεις και πίνακες στοιχείων
Η Eurostat δημοσιεύει στοιχεία και άρθρα σχετικά με τα στατιστικά στοιχεία εκφορτώσεων αλιευτικών προϊόντων στην επιγραμμική συλλογή της «Statistics Explained» και σε στατιστικά βιβλία[footnoteRef:14]. Οι μισές από τις χώρες που υπέβαλαν στοιχεία παρήγαγαν ηλεκτρονικές δημοσιεύσεις. [14:  	H πλέον πρόσφατη είναι η «Agriculture, forestry and fishery statistics» — 2020 edition https://ec.europa.eu/eurostat/documents/3217494/12069644/KS-FK-20-001-EN-N.pdf/a7439b01-671b-80ce-85e4-4d803c44340a?t=1608139005821 (διαθέσιμο μόνο στα αγγλικά).
] 

[bookmark: _Toc39845174]2.4.3	Μεταδεδομένα
[bookmark: _Toc39845175]Κάθε 3 έτη η Επιτροπή συλλέγει τις εθνικές εκθέσεις ποιότητας στις οποίες και βασίζεται η παρούσα έκθεση (βλέπε υποσημείωση 8). Οι εθνικές εκθέσεις περιέχουν λεπτομερείς πληροφορίες σχετικά με την ποιότητα των στοιχείων και τις μεθόδους που χρησιμοποιούνται για τη συλλογή τους. Οι εθνικές εκθέσεις ποιότητας ακολουθούν τις κατευθυντήριες γραμμές του Ευρωπαϊκού Στατιστικού Συστήματος (ΕΣΣ) και συλλέγονται στο πλαίσιο του χειρισμού μεταδεδομένων του ΕΣΣ (Metadata Handler). 
2.5	Εμπιστευτικότητα στοιχείων
Είναι πολύ λίγες οι εμπιστευτικές μεταβλητές στα στατιστικά στοιχεία σχετικά με τις εκφορτώσεις αλιευτικών προϊόντων που διαβιβάζονται στην Επιτροπή. Το 2019 τρία κράτη μέλη αντιμετώπισαν ζητήματα εμπιστευτικότητας είτε για την ποσότητα είτε για την τιμή των εκφορτωθέντων προϊόντων. Ως εκ τούτου, ο συνολικός όγκος που εκφορτώθηκε και η αξία παρέμειναν εμπιστευτικά για την ΕΕ συνολικά. 
Η Eurostat και τα κράτη μέλη έχουν επενδύσει χρόνο και προσπάθεια για να διατεθούν όσο το δυνατόν περισσότερα αριθμητικά στοιχεία στους χρήστες, διαφυλάσσοντας παράλληλα το στατιστικό απόρρητο και διατηρώντας τη διαδικασία όσο το δυνατόν πιο αποτελεσματική.
[bookmark: _Toc39845176]3	ΕΠΙΒΆΡΥΝΣΗ ΚΑΙ ΣΧΈΣΗ ΚΌΣΤΟΥΣ-ΑΠΟΤΕΛΕΣΜΑΤΙΚΌΤΗΤΑΣ
Το ΕΣΣ διενήργησε ανάλυση κόστους της διαδικασίας συλλογής στατιστικών για τις εκφορτώσεις. 23 χώρες (όλες οι ενδιαφερόμενες χώρες εκτός από την Ισλανδία) διαβίβασαν εκτιμήσεις κόστους σε νομισματικούς όρους και σε εργατικό δυναμικό, οι οποίες εκφράστηκαν σε ισοδύναμο πλήρους απασχόλησης (ΙΠΑ). Μία χώρα μπόρεσε να παράσχει μόνο ένα συνολικό αριθμητικό στοιχείο για τις στατιστικές τόσο για τα αλιεύματα όσο και για τις εκφορτώσεις· το κόστος των στατιστικών για τις εκφορτώσεις εκτιμήθηκε ότι αντιπροσωπεύει περίπου το ήμισυ του συνολικού κόστους. 
[bookmark: _Toc39845177]Το συνολικό άμεσο και έμμεσο κόστος για όλες τις χώρες που υπέβαλαν τα στοιχεία ήταν 2,9 εκατ. ευρώ ετησίως. Το διάμεσο κόστος ανά χώρα ήταν 16 400 ευρώ. Σε περισσότερες από τις μισές χώρες, το κόστος ήταν πολύ μικρό, αλλά ορισμένες χώρες διοργανώνουν δειγματοληπτικές έρευνες με υψηλότερο κόστος. Συνολικά 70 άτομα (που μετατράπηκαν σε ΙΠΑ) εργάζονταν με στατιστικά στοιχεία για τις εκφορτώσεις. Το διάμεσο κόστος ανά χώρα ήταν 0,5 ΙΠΑ.  Τα μισά από τα κράτη μέλη που υπέβαλαν εκθέσεις δήλωσαν ότι σημείωσαν κέρδη αποδοτικότητας μετά την τελευταία έκθεση. Το ένα τρίτο εξ αυτών δήλωσαν ότι κατόρθωσαν να μειώσουν την επιβάρυνση για τους απαντήσαντες, χρησιμοποιώντας πιο φιλικά προς τον χρήστη ερωτηματολόγια ή ευκολότερες μεθόδους διαβίβασης στοιχείων. 

Οι στατιστικές για τις εκφορτώσεις είναι αξιόπιστες όσον αφορά την ακρίβεια, την πληρότητα και τη συνέπεια. Τα κράτη μέλη παρέχουν αξιόπιστες πληροφορίες σχετικά με τον όγκο και την αξία των αλιευτικών προϊόντων που εκφορτώνονται στην ΕΕ και πολύ χρήσιμα λεπτομερή στοιχεία σε επίπεδο είδους, τα οποία μπορούν να χρησιμοποιηθούν για την ανάλυση της αγοράς αλιευτικών προϊόντων της ΕΕ.

Οι κατευθυντήριες γραμμές της Eurostat για την υποβολή εκθέσεων και τα εγχειρίδια έχουν καταστήσει πιο συνεκτικές τις στατιστικές για τις εκφορτώσεις. Παράλληλα, τα μέτρα που λαμβάνονται από τους εθνικούς φορείς παροχής στοιχείων οδήγησαν σε βελτίωση της εμπρόθεσμης υποβολής και της πληρότητας.

Το συνολικό άμεσο και έμμεσο κόστος για όλες τις χώρες που υπέβαλαν αριθμητικά στοιχεία ήταν 2,9 εκατ. ευρώ. Το διάμεσο κόστος ανά χώρα ήταν 16 400 ευρώ. Σε περισσότερες από τις μισές χώρες, το κόστος ήταν πολύ μικρό, αλλά ορισμένες χώρες διοργανώνουν δειγματοληπτικές έρευνες με υψηλότερο κόστος.

Η Eurostat καταβάλλει προσπάθειες για τη συνεχή βελτίωση της ποιότητας και της διαθεσιμότητας των ευρωπαϊκών στατιστικών. Έχει επίσης δεσμευθεί να μειώσει την επιβάρυνση για τα κράτη μέλη και τους απαντήσαντες. Για τον σκοπό αυτόν, το σχέδιο «Εκσυγχρονισμός και απλοποίηση των ευρωπαϊκών στατιστικών για την αλιεία» εξετάζει την ισχύουσα συλλογή στοιχείων και καταρτίζει μια στρατηγική που θα καταστήσει τα στατιστικά στοιχεία για τις εκφορτώσεις αλιευτικών προϊόντων πιο κατάλληλα για τον σκοπό για τον οποίο προορίζονται. Το πρώτο ορόσημο του σχεδίου —η ολοκλήρωση της αξιολόγησης των ευρωπαϊκών στατιστικών αλιείας— επιτεύχθηκε στο τέλος του 2019, όταν καταρτίστηκε έγγραφο εργασίας των υπηρεσιών της Επιτροπής σχετικά με την αξιολόγηση[footnoteRef:15].   [15:  	Staff Working Document (2019) 425 (διαθέσιμο μόνο στα αγγλικά). ] 

Το σημαντικότερο αποτέλεσμα που προκύπτει από την αξιολόγηση των στατιστικών αλιείας για τις εκφορτώσεις είναι ότι αποτελούν πολύ σημαντικό και ευρέως χρησιμοποιούμενο μέρος των στατιστικών αλιείας, ωστόσο η κάλυψή τους δεν ικανοποιεί τις ανάγκες των χρηστών. Από την αξιολόγηση των αλιευτικών στατιστικών διαπιστώθηκε ότι οι χρήστες είχαν μια σημαντική αναδυόμενη ανάγκη για στατιστικές για τις εκφορτώσεις προκειμένου να καλυφθούν οι συνολικές εκφορτώσεις για όλα τα αλιευτικά σκάφη μιας χώρας, οι εκφορτώσεις αλιευτικών σκαφών ΕΕ/ΕΖΕΣ εκτός του εδάφους ΕΕ/ΕΖΕΣ και οι εκφορτώσεις από αλιευτικά σκάφη εκτός ΕΕ/ΕΖΕΣ στο έδαφος ΕΕ/ΕΖΕΣ.
Η βέλτιστη λύση για την παροχή καλύτερων υπηρεσιών στους χρήστες των στοιχείων θα ήταν η τροποποίηση της ισχύουσας νομοθεσίας ή η αντικατάστασή της με νέα νομοθεσία που να αυξάνει την κάλυψη. Η Επιτροπή ολοκληρώνει επί του παρόντος μια εκτίμηση επιπτώσεων σχετικά με τις πιθανές επιλογές για τη βελτίωση όλων των στατιστικών για την αλιεία: αλίευση, εκφόρτωση, αλιευτικός στόλος και υδατοκαλλιέργεια. Με τη θέσπιση νέας νομοθεσίας θα μπορούσε επίσης να επιτευχθεί βελτίωση της αποδοτικότητας, ιδίως με την απλοποίηση των ροών στοιχείων και την ευθυγράμμιση των προθεσμιών με τις ανάγκες άλλων διεθνών οργανισμών.
Σε εθνικό επίπεδο η χρήση ηλεκτρονικών ερωτηματολογίων θα πρέπει να ενθαρρυνθεί περαιτέρω, καθώς θα συμβάλει στην πιο αποδοτική συλλογή στοιχείων. Οι εθνικές κατευθυντήριες γραμμές συλλογής στοιχείων και τα γραφεία υποστήριξης, που παρέχουν εξατομικευμένη στήριξη στους συμμετέχοντες, αποτελούν άλλα παραδείγματα ορθών πρακτικών. 

